The Wolfman

For filmen fra 1941, se The Wolf ManThe Wolfman'' er en amerikansk skrekkfilm fra 2010. Filmene er en nyinnspilling av filmen med samme navn fra 1941.

Filmen er regissert av Joe Johnston, og har Benicio del Toro, Anthony Hopkins, Emily Blunt og Hugo Weaving i hovedrollene.

Filmen finnes i en kinoversjon på 103 minutter, og en director's cut på 120 minutter.

 Sammendrag 
I 1891 blir Ben Talbot angrepet av en stor ulvelignende skapning. Skuespiller Lawrence Talbot (spilt av Benicio del Toro) kommer hjem etter å ha mottatt et brev fra Bens forlovede, Gwen Conliffe, hvor hun informerer ham om Bens forsvinning. Lawrence gjenforenes med faren sin, Sir John, som forteller at Bens lemlestede kropp allerede har blitt funnet. Ved en lokal pub overhører Lawrence lokalbefolkningen som diskuterer hvordan de tror Ben døde. Noen mener at et vilt dyr stod bak dødsfallet. Noen klandrer en stor gruppe sigøynere som har slått opp leir rett utenfor byen. Men noen hevder at det skjedde et lignende drap 25 år tidligere, hvor en varulv ble mistenkt for drapet.

Lawrence har flashbacks som handler om når han besøkte familiens hjem der moren hans, Solana, døde da Lawrence var en liten gutt. Lawrence så faren hans stå over hennes døde kropp. Etter dette ble Lawrence sendt til Lambeth Hospital i London, etter å ha slitt med vrangforestillinger knyttet til morens dødsfall. Innbyggerne fra byen angriper leiren til sigøynerne under fullmåne. De tar en dansende bjørn som de mener var Bens morder. Men en varulv angriper leiren, og den biter Lawrence før ulven blir jagd vekk. En sigøyner-kvinne ved navn Maleva tar seg av skadene hans. Men en annen sigøyner insisterer på at den nå forbannede Lawrence må drepes før han rekker å drepe noen andre. Lawrences skader helbredes unaturlig raskt, og han utvikler økt vitalitet og sanser. Hans fars sikh-tjener Singh viser Lawrence et sett med sølvkuler, og antyder at noe forferdelig har blitt sluppet løst i området.

Etterforsker Abberline kommer for å undersøke de nylige drapene. Han mistenker at Lawrence er ansvarlig. I frykt for at Gwen skal bli skadd, sender Lawrence henne vekk. Faren hans Sir John låser seg inne i et rom alene. Lawrence gjennomgår en smertefull forvandling til en ulvemann før han løper av gårde inn i skogen, hvor han dreper ett par jegere. Neste morgen blir Lawrence arrestert av Abberline og politiet. Han blir tatt med tilbake til Lambeth-sykehuset i London, og blir utsatt for avanserte behandlinger overvåket av Dr. Hoenneger. Faren Sir John besøker Lawrence og forklarer at han for 25 år siden, i India, ble bitt av en gutt som var en varulv. Lawrence innser at faren hans, som varulv, drepte moren og broren hans. Sir John forteller at det skal være fullmåne den natten. Han legger igjen en barberhøvel, i tilfelle Lawrence ønsker å begå selvmord.

Den kvelden holder Dr. Hoenneger et foredrag med Lawrence. Han forvandles til en ulvemann og kommer seg løs gjennom hele London. Abberline tar opp jakten på ham. Dagen etter besøker Lawrence Gwens antikvitetsforretning for å få hjelp. De er forelsket, og deler et lidenskapelig kyss. Abberline kommer til butikken, men Lawrence har allerede reist videre til hjemstedet sitt. Abberline kommer dit før ham, og venter utenfor Talbot Hall. Han og politifolkene er bevæpnet med sølvkuler. Lawrence ankommer Talbot Hall, og finner de døde kroppene til Singh og konstabel Carter. Han tar en pistol med Singhs sølvkuler og forsøker å skyte faren sin. Men han oppdager at Sir John hadde fjernet pulveret fra patronene for mange år siden.

Begge to forvandles til varulver om natten, og de setter fyr på Talbot Hall når de slåss. Men Lawrence kommer endelig seirende ut av kampen. Gwen og Abberline ankommer eiendommen. Abberline forsøker å skyte ulvemannen, men Gwen stopper ham - noe som resulterer i at Abberline blir bitt. Ulvemannen følger etter Gwen og stopper henne foran en stor kløft. Men Lawrences underbevissthet gjenkjenner henne. Politiet og jegere nærmer seg, og de distraherer ulvemannen lenge nok til at Gwen kan skyte ham. Lawrence vender tilbake til sin menneskelig form, og takker Gwen for at hun frigjorde ham - før han dør i hennes armer. Filmen avsluttes med at Talbot Hall brenner ned til grunnen, og det høres et ulvehyl i det fjerne.

 Rolleliste 
 Benicio del Toro som Lawrence Talbot / en varulv.
 Anthony Hopkins som Sir John Talbot, faren til Lawrence. En gammel adelsmann som over flere tiår var ansvarlig for flere menneskers dødsfall som varulv.
 Emily Blunt som Gwen Conliffe. Lawrences store kjærlighet.
 Hugo Weaving som etterforsker Francis Aberline fra Scotland Yard.
 Geraldine Chaplin som Maleva. En gammel sigøyner-kvinne.
 Art Malik som Sir Johns tjener Singh.
 Antony Sher som Dr. Hoenneger. Sjef ved ett stort mentalsykehus i London.
 David Schofield som konstabel Nye.
 Simon Merrells som Ben Talbot. Lawrence's bror som ble myrdet av faren hans.
 Cristina Contes som Solona Talbot. Lawrence and Ben's mor mange år tidligere myrdet av ektemannen Sir John. 
 Michael Cronin som Dr. Lloyd

 Eksterne lenker 



Kategori:Skrekkfilmer fra USA
Kategori:Filmer fra 2010
Kategori:Engelskspråklige filmer